पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर में बेकाबू होते कोरोना वायरस के बाद जिला प्रशासन एक्टिव मोड में आ गया है। गुरुवार को जिला प्रशासन ने आदेश जारी कर ने एहतियातन 17 मई तक सभी धार्मिक स्थलों को आम जनता के लिए बंद कर दिया है। जिला प्रशासन के आदेश में बताया गया है कि शहर में बढ़ते संक्रमण के बाद सभी मंदिर, मस्जिद, गुरुद्वारे और चर्च 17 मई तक के लिए बंद रहेंगे। इस दौरान सभी धार्मिक स्थलों पर सरकार द्वारा तैनात और निजी सेवादार द्वारा पूजा अर्चना की जाएगी। आदेश का पालन नहीं करने वालों के खिलाफ कानूनी कार्रवाई होगी।
6 दुकाने हुई सीज
उदयपुर में दिनों-दिन बढ़ रहे कोरोना संक्रमण के बाद जिला प्रशासन द्वारा एहतियातन 21 मई तक जिले में धारा 144 लागू की गई थी। इसके साथ ही रेड अलर्ट जन अनुशासन पखवाड़े के तहत बाजार को बंद करने के आदेश भी दिए थे। बावजूद इसके लकड़वास में बिना अनुमति ज्वेलरी शॉप पर चोरी छुपे आम आदमियों को बुलाकर व्यापार किया जा रहा था। जिसके खिलाफ गिर्वा तहसीलदार युवराज कौशिक ने कार्रवाई को अंजाम देते हुए 6 दुकानों को सीज कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn